Gwoemul

***Domaćin*** (engleski *The Host*; korejski *Gwoemul*) južnokorejski je fantastični horor film sa dodirom drame i komedije iz 2006. koji je napisao i režirao Joon-ho Bong. Glavne uloge tumače Kang-ho Sung, Hae-il Park, Hie-bong Byeon, Ah-sung Ko i Du-na Bae. Radnja se vrti oko korejske obitelji koja pokušava spasiti svoju kćerku koju je otelo divovsko čudovište koje se skriva u rijeci Han.

*Domaćin* je bio ogroman uspjeh u svojoj domovini: prodano je 13 milijuna ulaznica na kino blagajnama, što ga je tada činilo komercijalno najuspješnijim južnokorejskim filmom. Naišao je i na pohvale kritike, poglavito zbog neobičnog prikaza priče i lomlenja klišeja o filmovima o čudovištima. Francuski filmski časopis **Cahiers du cinema** je "Domaćina" stavio na 3. mjesto na listi najboljih filmova 2006.

## Radnja

Seoul, 2000. Američki znanstvenik u nekom laboratoriju naredio je izljevanje otrovnog Formaldehida u sudoper. Otrov je tako stigao u rijeku Han i stvorio čudnog stvora. 2006. **Kang-du Park** je nespretni zaposlenik u nekom dućanu svojega oca, djeda **Hie-bonga**. Kada ga djed ulovi da spava na poslu, pogrdi ga. Kang-du se tek razveseli kada se njegova kćerka **Hyun-seo** vrati iz škole. Zajedno otiđu u sobu kako bi na televiziji gledali Kang-duovu sestru **Nam-ju** u natjecanju u strijeljanju. No prije nego što emisija završi, djed ga pozove da dostavi neku narudžbu nekoj mušteriji kraj rijeke. Kang-du ga posluša, no tamo ugleda gomilu kako promatra neko biće, nalik na ogromnog vodozemca, koje visi na mostu. Biće padne u rijeku a ljudi ju počnu hraniti bacajuči limenke i hranu u vodu. Neki prolaznici zaključe da se radi o dupinu. No onda stvorenje izađe iz rijeke i počne napadati i jesti ljude. U panici, gomila počne bježati a Hyun-seo izađe van da vidi što se događa. Tada ju stvorenje otme i pobjegne u rijeku a sve je to vidio Kang-du. Tog dana, svi ljudi koji su izgubili člana obitelji od čudovišta, oplakuju svoje nestale na „sprovodu“ u nekoj dvorani, a među njima su i Kang-du, djed i Nam-ju, koji oplakuju nestanak Hyun-seo. Pojavi se i pijani ujak, Nam-il, te se i on pridruži oplakivanju. Tada se pojavi vojska i sve ljude stavi u karantenu.

No Kang-du tada preko mobitela dobije poziv od Hyun-seo koja mu kaže da je još živa i da joj mora pomoči. Shvativši da im nitko ne vjeruje, Kang-du, djed, Nam-ju i Nam-il pobjegnu iz bolnice i krenu osobno ju tražiti na području rijeke Han, koja je skroz evakuirana. Nabave puške, hranu i opremu te se smjeste u prikolici. Naiđu na čudovište, no ono ubije djeda i nestane. Tada se pojavi i vojska i uhiti Kang-dua, dok Nam-ju i Nam-il uspiju pobječi. Istodobno, Hyun-seo je još živa jer čudovište sve ljude koje proguta prvo ispljune u nekom jarku u mostu, da bi ih onda tek kasnije probavilo. Hyun-seo se sakrila u nekoj rupi u zidu te srela dječaka Se-jooa. U laboratoriju Kang-du biva podvrgnut nekoliko pokusa jer znanstvenici smatraju da je možda zaražen virusom čudovišta. No ovaj opet uspije pobjeći i krene prema mostu. Na televiziji na vijestima biva objavljeno da su korejske vlasti uspostavile policijski sat diljem zemlje te da su prihvatile američku pomoč unijevši otrovni kemijski spoj „Žuti agent“ koji bi trebao likvidirati čudovište.

Čudovište se pojavi iz rijeke i policija aktivira „*Žuti agent*“, čime ju onesvijesti. To iskoristi Kang-du koji iz usta čudovišta izvuče Hyun-seo i Se-jooa, prije nego što se ovo opet probudi. Neki beskućnik, koji je odlučio pomoči Nam-ilu, polije čudovište benzinom a Nam-ju ga zapali sa vatrenom strijelom. Kang-du zaustavi čudovište da skoči u rijeku, te ga tako ubije. Godinu dana kasnije, samo Kang-du i Se-joo se nalaze u nekom malom dućanu izoliranom negdje u nekoj zabiti. Gledaju slike rođaka i jedu večeru.

## Glume

*Kang-ho Song - **Park Kang-du**
*Hie-bong Byeon - **Djed Park Hie-bong**
*Hae-il Park - **Park Nam-il**
*Du-na Bae - **Park Nam-ju**
*Ah-sung Ko - **Park Hyun-seo** i dr.

## Nagrade i nominacije

*5 osvojene korejske **Blue Dragon** nagrade (najbolji sporedni glumac Hie-bong Byeon, nova glumica Ah-sung Ko, osvjetljenje, tehnička nagrada, „Popular Movie Award“) i 6 nominacija (najbolji film, režija, scenarij, glavni glumac Kang-ho Song, sporedna glumica Du-na Bae, fotografija).

## Zanimljivosti

*Uvodna sekvenca u kojoj američki znanstvenik proljeva otrov u rijeku Han zasniva se na stavrnom događaju. 2000. je naime američki vojni civilni zaposlenik McFarland naredio izljevanje Formaldehida u kanalizaciju koja vodi do rijeke Han. Korejske vlasti pokušale su ga uhititi, ali je SAD odbio predati ga, pa je osuđen u odsutnosti. Zanimljivo, zbog toga su vlasti Sjeverne Koreje interpretirale da*Domaćin* ima antiamerički predznak pa su ga hvalile.
*Inozemni glumac, Clinton Morgan, je deportiran iz Koreje jer je radom u ovom filmu prekršio članak 20 korejskog imigracijskog zakona, prema kojem stranci ne smiju sudjelovati u aktivnostima koje nisu određene njihovim "sojourn" statusom.

## Produkcija

„Domaćin“ je treći film redatelja Joon-ho Bonga, koji je dobio na raspolaganje budžet od 10 milijardi wona (oko 10 milijuna $), koji je jedan od najvećih u Južnoj Koreji. Ipak, redatelj je morao raditi sa ograničenim sredstvima pri oblikovanju specijalnih efekata. Čudovište je dizjanirao Chin Wei-chen, modeliranje je izvršeno u poduzeću Weta Workshop iz Novog Zelanda a animatronika u John Coxovom creature Workshop. Kompjutersku animaciju izvelo je poduzeće Orphanage (koje je također izvršilo i specijalne efekte u filmu „Dan nakon sutra“). Redatelj Bong je htio da čudovište izgleda kao mutirana riba koja bi mogla trčati i izvoditi akrobatske pokrete. Ideju o tome da čudovište ispljune svoj plijen i tek ga kasnije probavi dobio je gledajuči dokumentarce o pelikanima i zmijama .

19.6. 2007. objavljeno je da se očekuje nastavak filma za 2008. godinu sa budžetom od 10.7 milijuna $, no da je redatelj i originalni autor Joon-ho Bong odbio režirati ga pošto planira neki drugi film.

## Kritike

Među onima kojima se film nije svidio je bio David Nusair koji je zdvojno komentirao: 
:"Redatelj Bong Joon-ho uništava priču pretjeranim i predugim trajanjem i neopravdanim (i nepotrebnim) težištem na političko grananje postojanja čudovišta"

S druge strane, oduševljeni *Kevin Courrier* je u svojoj pohvalnoj recenziji napisao; 
:*Ono što počinje kao humorna, lukava počast filmovima o čudovištima iz 50-ih kao što su „Biće iz crne lagune“ i „Godzilla“ ubrzo postane iznenađujuče potresna drama o obiteljskoj časti i lojalnosti. Redatelj Bong također u priču ujtelovljuje snalažljivu (i sardoničnu) političku alegoriju o ekološkom uništenju...“Domaćin“ se razvije u rijetku vrstu horor filma koji postane neutješno pronicljiv.".

*Bill Chambers* je utvrdio:
:"Usporedbe sa Spielbergovim filmovima *Ralje*, *Jurski park* i posebno *Rat svijetova*su neizbježne, no homage koji me najviše dojmio je krupni plan Kang-duove mlade kćerke Hyun-seo, čije lice puno blata na neki način podsjeća na Kwaidanov [[Hoichi the Earless]]. To nagoviještava da redatelj Bong Joon-ho neće, za razliku od kasnog Spielberga, upasti u sentimentalnost.". *Trevor Johnston* je utvrdio: „*Film o mutiranom čudovištu za gledatelje koji razmišljaju. Koliko takvih filmova ste nedavno vidjeli?*“

Dean Šoša, kritičar [[Nacional]]a, zapisao je: 
:"Mnogi koje je korejski majstor Joon-ho Bong osvojio remek-djelom *Sjećanje na umorstvo* nisu bili baš najoduševljeniji njegovim trećim filmom, fantastičnim akcijskim trilerom *Domaćin*. *Domaćin* uistinu ne doseže razinu *Sjećanja...*, no začudna Bongova kombinacija najrazličitijih žanrova, stilova i motivacija imponira virtuoznom režijom, bizarnim humorom i raskošnom vizualnom kulturom i toliko prodrmava ustaljena očekivanja goleme većine gledatelja da je itekako vrijedi preporučiti svim pravim filmofilima. Suptilno izražen politički podtekst “Sjećanja na umorstvo“, o državi koja je pravi ubojica, naizgled nije baš najsretnije izvučen u prednji plan *Domaćina*, no kako od svih žanrova film ipak najviše naginje besramnoj komediji, čak i taj Bongov potez djeluje šarmantno*".

## Izvori

## Vanjske veze
*
*''Domaćin'' na Rotten Tomatoes
*Loveasianfilm.com 
*Intervju sa redateljom Bongom
*Članak o filmu
*Službeni američki site filma